Šluknov

Šluknov (serbski teke Słanknow,  Schluckenau) jo městko na samem pódpołnocy Českeje pśi granicy z Górneju Łužycu a zrazom nejwěcej pódpołnocna měsćańska gmejna kraja. Na tamnym boku nimsko-českeje granice lažy gmejna Załom w Budyšyńskem wokrejsu. Mjaz wobyma sedlišćoma wobstoj granicny pśechod. Město ma dwórnišćo pśi zelezniskej cerje Rumburk–Zebnica.

 Stawizny 
Prědne naspomnjenje ako Slanknov jo ze 14. lětstotka. Tegdy jo załožył česki zemjański rod Berka z Duby how na městnje staršego słowjańskego sedlišća nowe městko. Wokoło lěta 1430 su wužywali Husity Šluknov a susedny Rumburk dla połoženja pśi starej Českej sćažce ako wuchadnišćo nadběgow pśeśiwo Budyšynoju.

Za cas prědneje čechosłowakskeje republiki jo był Šluknov ze srjejźišćom Sudetonimskeje strony Konrada Henleina. Wót tegdy wokoło 5.500 wobydlarjow jo była wětšyna nimskorěcna. Pó kóńcu drugeje swětoweje wójny bu sudetonimske wobydlaŕstwo dla Benešowych dekretow z Čechosłowakskeje wugnane.

Źinsa słuša Šluknovska strona k problematiskim regionam pódpołnocneje Českeje z wusokeju bźezdźěłabnosću.

 Wótkaz 

Kategorija:Sedlišćo w Českej